stanford-oval/wikipedia huggingface dataset:
Blaž Medvešek

| Mitalit> Maa:   Slovenia.Miesten uinti.MM-kilpailut (lyhyt rata)  | Mitalit> Maa:   Slovenia.Miesten uinti.MM-kilpailut (lyhyt rata)  | Mitalit> Maa:   Slovenia.Miesten uinti.MM-kilpailut (lyhyt rata)  | Maa:   Slovenia> Miesten uinti. |
| --- | --- | --- | --- |
|  Pronssia | Moskova 2002 | 200 m selkäuinti |  |
| EM-kilpailut (lyhyt rata)  | EM-kilpailut (lyhyt rata)  | EM-kilpailut (lyhyt rata)  |  |
|  Kultaa | Dublin 2003 | 200 m selkäuinti |  |
|  Hopeaa | Wien 2004 | 200 m selkäuinti |  |
|  Pronssia | Valencia 2000 | 200 m selkäuinti |  |
Blaž Medvešek (s. 10. heinäkuuta 1980 Maribor) on slovenialainen uimari. Hän edusti aktiiviurallaan ljubljanalaista PK Ilirija -seuraa ja on pituudeltaan 191 cm.
Medvešek karsiutui Sydneyn olympialaisissa 2000 alkuerissä sekä 100 että 200 metrin selkäuinnissa. Saman vuoden Valencian lyhyen radan EM-kilpailuissa hän sai pronssia 200 metrin selkäuinnissa ajalla 1.54,61 sekä sijoittui neljänneksi 100 metrin selkäuinnissa ja kuudenneksi 50 metrin selkäuinnissa. Fukuokan MM-kilpailuissa 2001 hän oli 100 metrin selkäuinnissa neljästoista. Antwerpenin lyhyen radan EM-kilpailuissa 2001 hän sijoittui kuudenneksi 100 ja 200 metrin selkäuinneissa.
Medvešek saavutti Moskovan lyhyen radan MM-kilpailuissa 2002 pronssia 200 metrin selkäuinnissa ajalla 1.53,66. Saman vuoden Berliinin EM-kilpailuissa hän oli 200 metrin selkäuinnissa kahdeksas. Barcelonan MM-kilpailuissa 2003 hän sijoittui  200 metrin selkäuinnissa kahdeksanneksi ja 100 metrin selkäuinnissa kymmenenneksi.
Medvešek voitti 200 metrin selkäuinnin lyhyen radan Euroopan-mestaruuden Dublinissa 2003 ajalla 1.52,60. Madridin EM-kilpailuissa 2004 hän oli neljäs sekä 100 että 200 metrin selkäuinnissa. Ateenan olympialaisissa 2004 hän sijoittui kahdeksanneksi 200 metrin selkäuinnissa ja kuului 14:nneksi sijoittuneeseen Slovenian 4 × 100 metrin sekauintiviestijoukkueeseen.
Medvešek saavutti Wienin lyhyen radan EM-kilpailuissa 2004 hopeaa 200 metrin selkäuinnissa ajalla 1.52,39 ja sijoittui neljänneksi 100 metrin selkäuinnissa. Montrealin MM-kilpailuissa 2005 hän oli 100 metrin selkäuinnissa kahdeksas ja 200 metrin selkäuinnissa kymmenes sekä kuului Slovenian sekauintiviestijoukkueeseen, joka hylättiin loppukilpailussa.
Brick Lane

Brick Lane vuonna 2005
Brick Lanen ympäristössä on huomattava määrä katutaidetta
Brick Lane (bengaliksi ব্রিক লেন) on Lontoon East Endissä sijaitseva katu. Katu alkaa Bethnal Greenista ja päättyy Whitechapeliin.
Brick Lane on tullut historiansa aikana tunnetuksi erityisesti maahanmuuttajien asuinalueena. 1700-luvulla kadun ympäristössä asui huomattava määrä ranskalaisia hugenotteja, jotka olivat paenneet vainoja Ranskassa. 1800-luvulla alueelle taas alkoi muuttamaan juutalaisia pakolaisia, jotka pakenivat Venäjän vainoja. Alueen juutalaisyhteisö hävisi 1900-luvun puolivälissä, kun bangladeshilaiset maahanmuuttajat alkoivat puolestaan kerääntymään kadun ympäristöön. Vahvan bangladeshilaisyhteisön vuoksi katua kutsutaankin joskus nimellä "Banglatown".
Maahanmuuttajayhteisöjen lisäksi Brick Lane on tunnettu sen varrelle sijoittuvista lukuisista curryruokaa tarjoilevista ravintoloistaan sekä katutaiteesta.
Oto Haščák

| Oto Haščák> Henkilötiedot |
| --- | --- |
Syntynyt: 31. tammikuuta 1964 (ikä 60) Martin, Tšekkoslovakia
Kansalaisuus:   Slovakia
Jääkiekkoilija
Pelipaikka:  keskushyökkääjä
Maila:  oikea
Pituus:  186 cm
Paino:  90 kg
Pelaajaura
Pääsarjaura:  1983–2002
Seurat:  HK Dukla Trenčín (CŠL/SloEL) Södertälje SK (SEL/Ruotsi I) Frölunda HC (SEL) ESV Kaufbeuren (DEL) HC Petra Vsetín (ČEL) HC ZPS Barum Zlín (ČEL) Ässät (SML)
NHL-varaus:  143. varaus, 1989 Boston Bruins
Oto Haščák (s. 31. tammikuuta 1964 Martin, Tšekkoslovakia) on slovakialainen entinen jääkiekkoilija, pelipaikaltaan keskushyökkääjä. Hän edusti kansainvälisellä urallaan myös Tšekkoslovakiaa. Haščák on HK Dukla Trenčínin kaikkien aikojen neljänneksi paras pistemies ja syöttäjä tehtyään joukkueessa Tšekkoslovakian liigan ja Slovakian Extraliigan runkosarjassa yhteensä 299 ottelussa tehot 106+143=249. Hän laukoi oikealta. Nykyään Haščák toimii NHL-joukkue New York Rangersin Euroopan kykyjenetsijänä.
Ura > Seuraura

Haščákin kasvattajaseura on ZŤS Martin, mutta hän aloitti ammattilaisuransa HK Dukla Trenčínissä, jossa Haščák pelasi Tšekkoslovakian liigan tulokautensa 1983–1984 jo 17-vuotiaana tehden 35 runkosarjaottelussa tehot 5+8=13. Kausina 1984–1985 ja 1986–1987 hän voitti joukkueen sisäisen pistepörssin. Noista ensimmäisenä mainitulla kaudella Haščák jakoi sen voiton Ivan Dorničin kanssa. Hän voitti koko Tšekkoslovakian liigan kevään 1989 pudotuspelien syöttöpörssin 12 syötöllään. NHL-joukkue Boston Bruins varasi Haščákin yli-ikäisenä (25 vuotta) 143. pelaajana kesällä 1989. Hän ei kuitenkaan ikinä pelannut Pohjois-Amerikassa.
Kaudeksi 1990–1991 Haščák siirtyi Ruotsiin ja Elitserien-joukkue Södertälje SK:hon. Kaudella 1991–1992 joukkue ajautui Allsvenskaniin, jossa Haščák jakoi 16 syötöllään koko sarjan syöttöpörssin voiton Leksands IF:n Roger Johanssonin kanssa. Hän voitti myös Södertäljen sisäisen pistepörssin 20 tehopisteellään, mutta joukkue putosi kuitenkin Ruotsin I-divisioonaan kaudeksi 1992–1993. Haščák teki sarjatasoa alempana 31 runkosarjaottelussa tehot 19+31=50, joilla hän sijoittui Södertäljen sisäisessä pistepörssissä toiseksi Conny Janssonin jälkeen. Kaudeksi 1993–1994 Haščák palasi kuitenkin Elitserieniin ja siirtyi Frölunda HC:hen, jonka paras pistemies ja syöttäjä hän oli tehoilla 19+19=38.
Kauden 1994–1995 pelasi Saksan DEL-liigaa ESV Kaufbeurenin riveissä ollen tehoilla 19+29=48 joukkueen paras pistemies, maalintekijä ja syöttäjä. Kaudella 1995–1996 hän oli tehoilla 14+20=34 Kaufbeurenin kolmanneksi paras pistemies, mutta Haščák palasi kauden lopulla Dukla Trenčíniin, joka tuli Slovakian Extraliigassa toiseksi. Kauden 1996–1997 hän pelasi Tšekin Extraliigaa HC Petra Vsetínin riveissä voittaen mestaruuden. Kauden 1997–1998 Haščák aloitti samassa liigassa HC ZPS Barum Zlínin joukkueessa, josta hän siirtyi kesken kauden SM-liigajoukkue Porin Ässiin. Haščák ei kuitenkaan tullut toimeen valmentaja Juhani Tammisen kanssa, eikä ollut joukkueen vahvuudessa kauden loppuun.
Haščák palasi kaudeksi 1998–1999 Dukla Trenčíniin, jossa hän pelasi vielä välivuoden jälkeen kaudet 2000–2001 ja 2001–2002. Haščák lopetti pelaajauransa kevääseen 2012 ja on sittemmin toiminut kykyjenetsijänä NHL:ssä, tällä hetkellä New York Rangersissa.
Ura > Maajoukkueura

| Mitalit> Maa:   Tšekkoslovakia.Miesten jääkiekko.MM-kilpailut  | Mitalit> Maa:   Tšekkoslovakia.Miesten jääkiekko.MM-kilpailut  | Mitalit> Maa:   Tšekkoslovakia.Miesten jääkiekko.MM-kilpailut  | Maa:   Tšekkoslovakia> Miesten jääkiekko. |
| --- | --- | --- | --- |
|  Pronssia | Ruotsi 1989 | jääkiekko |  |
|  Pronssia | Sveitsi 1990 | jääkiekko |  |
Haščák edusti Tšekkoslovakiaa Calgaryn olympiakisoissa 1988. Hän pelasi myös MM-kilpailuissa vuosina 1989 ja 1990 voittaen molemmista turnauksista pronssia.
Slovakiaa Haščák edusti olympialaisissa Lillehammerissa 1994 ja Naganossa 1998. Frölunda HC:n oli vaikea päästää häntä vuoden 1994 C-sarjan MM-kilpailuihin, joissa Haščák pelasi lopulta yhden ottelun tehden kaksi maalia. Hän oli nostamassa Slovakiaa seuraavaksi vuodeksi B-sarjaan ja sieltä pääsarjaan vuoden 1996 turnaukseen. Haščák pelasi samana vuonna myös maailmancupissa. Yhteensä hän on pelannut Slovakian paidassa 60 maaottelua tehden 11 maalia.
Muuta

Haščákin poika Marek pelaa tällä hetkellä Slovakian Extraliigaa HK Nitrassa.
Open Ear

| Open Ear Heikki Sarmanto |
| --- | --- | --- |

Studioalbumin tiedot
 Äänitetty : marraskuu 1975, Finnlevy-studio
 Julkaistu: 1975
 Formaatti: LP
 Tuottaja(t): Mikael Wiik
 Tyylilaji: jazz
 Kesto: 42.56
 Levy-yhtiö: Hi-Hat (HILP 114)
Heikki Sarmannon muut julkaisut
| Onnen aika 1973 | Open Ear 1975 | Syksy ja muita lauluja 1976 |
Open Ear on Heikki Sarmannon studioalbumi vuodelta 1975. Sarmannon kvintetin ja taustalaulajien lisäksi levyllä esiintyvät laulusolisteina Maija Hapuoja ja Harri Nikkonen.
Levyn kannen teki Jorma Auersalo.
Kappaleet

Kaikki levyn sävellykset on tehnyt Heikki Sarmanto.
Kappaleet > A-puoli

Nothing – 4.50
The Land That Is Not – 10.08
New Day – 3.53
Open Ear – 4.30
Kappaleet > B-puoli

Shattered Mirrors – 6.48
Anticipation/Celebration – 8.42
Rain Hat – 4.03
Muusikot

Heikki Sarmanto – piano, sähköpiano, syntetisaattori
Pekka Sarmanto – basso
Pekka Pöyry – huilu, saksofoni
Juha Björninen – kitara
Esko Rosnell – rummut, lyömäsoittimet
Maija Hapuoja – laulu
Harri Nikkonen – laulu
Harmony Hunters (Wiik, Rosnell, Pöyry, Björninen, Hapuoja, Sarmanto) – laulu
Muusikot > Tuotanto

Mikael Wiik – tuottaja
Jukka Teittinen – ääinitys
Jorma Auersalo – kansi, valokuva
Aiheesta muualla

Open Ear discogs.com -sivustolla
Albumi Fono.fi:in tietokannassa
Bored Ape Yacht Club

Bored Ape Yacht Club (BAYC) on NFT-projekti, joka koostuu 10 000 piirroshahmosta, jotka ovat sarjakuva-apinoita. Hahmoilla on sama oikealle katsova rintakuvia -perusmuoto, mutta jokaisella on erilaiset piirteet, ilmeet ja vaatteet.
Bored Ape Yacht Club julkaisiin 29. huhtikuuta 2021. Kokoelman julkaisi Yuga Labs, johon kuuluu neljä henkeä. Vaikka NFT:t ovat vanhempi keksintö, BAYC sattui osumaan juuri boomin aallonharjalle ja siitä tuli yksi kuuluisimpia NFT-kokoelmia. NFT-apinat myytiin 12 tunnissa kukin 0,08 etherin hintaan, mikä vastasi tuolloin 190 Yhdysvaltain dollaria.

Kryptovaluuttojen buumi osui huhtikuuhun 2022, jolloin apinan kuvan saattoi halvimmillaan ostaa 400 000 dollarilla. Elokuussa 2022 apinan sai halvimmillaan 150 000 dollarilla. Yuga Labsin perustajat pysyivät tuntemattomina nimimerkkien suojissa, kunnes BuzzFeed paljasti heistä ”Gargamelin” ja ”Gordon Gonerin” oikeat nimet. Tämän jälkeen kaksi muutakin nimimerkeillä ”No Sass” ja ”Emperor Tomato Ketchup” tunnettua kehittäjää paljastivat itsensä. Alkuperäinen apinoiden piirtäjä Seneca ei kuulu ryhmään.
Teknisesti BAYC on sarja kuvia, jotka on tallennettu Ethereum-lohkoketjuun, joka pitää yllä tietoa kunkin kuvan ”omistajasta”. Tämä ei takaa minkäänlaista kopiosuojausta, vaan kuvia voi kopioida digitaalisessa muodossa. Silti kuvilla on tietty arvo ja niistä on maksettu jopa miljoonia dollareita. Kaikki kaupankäynti tapahtuu ether-kryptovaluutalla.
OpenSea NFT-markkinapaikka listaa apinoiden omistajanvaihdoksesta 2,5 % ”creator fee” -maksun tekijöille. BAYC sai runsaasti jäljittelijöitä (Cool Cats, Fame Lady Squad, SupDucks, BYOPills, The Doge Pound, Zenft Garden Society, Hashmasks, CryptoCuties), joista yksikään ei ole noussut vastaavaan suosioon.
Yuga Labs on kehittänyt apinoille taustatarinan ja avasi 30. huhtikuuta 2021 verkkosivuston, joka on virtuaalinen pursiseura. Ainoastaan apinan omistajalla on pääsy kaikkiin verkkosivuston osiin.
NFT-kuvia voi myös käyttää Twitter-profiilin kuvana.
Julkisuuden henkilöiden omistamat apinat

Apinoita omistavat ainakin Justin Bieber, Jimmy Fallon, Snoop Dogg, Stephen Curry, Eminem,
Gwyneth Paltrow,
Madonna, Neymar, Paris Hilton, Timbaland ja DJ Steve Aoki.
Apinoiden hintaennätystä pitää apina #8817, joka myytiin 3,4 miljoonalla dollarilla Sotheby’s-huutokaupassa.
Eminem maksoi apinasta 462 000 dollaria. Syyskuussa 2021 Adidas osti apinan 156 000 dollarilla.
Madonnan ostama apina #4988 maksoi 180 ETH tai 571 206 dollaria.
Neymar osti kaksi apinaa ja maksoi niistä kuusi miljoonaa realia tai yli miljoona dollaria.
Justin Bieber osti apinan #3001 500 etherin hintaan tai 1,29 miljoonalla dollarilla.
Suuri joukko julkisuuden henkilöitä nimettiin ryhmäkanteessa, joka jätettiin tuomioistuimelle Los Angelesissa joulukuussa 2022. Kantajat vaativat viiden miljoonan korvauksia.
Kantajien mukaan BAYC-NFT-teosten arvoa on keinotekoisesti nostettu. Avainhenkilönä oli manageri Guy Oseary, joka on Yuga Labsin partneri sekä kryptomaksuyhtiö Moonpayn sijoittaja. Moonpay toimi välikätenä monien julkkisten NFT-kaupoissa ja Oseary on houkutellut julkkiksia mainostamaan teoksia. Kanteen mukaan Yuga Labs on maksanut julkkiksille, jotta nämä mainostavat BAYC:tä kuitenkaan kertomatta yhteistyöstä. Ryhmäkanteessa on nimetty muiden muassa Madonna, Paris Hilton, Jimmy Fallon, Kevin Hart, Justin Bieber, Snoop Dogg, Gwyneth Paltrow, Serena Williams sekä tämän aviomies, Redditin perustajajäsen Alex Ohanian.
Brent Reiber

Brent Reiber (s. 31. joulukuuta 1966 Lloydminster, Saskatchewan, Kanada) on sveitsiläinen jääkiekkotuomari. Hän on tuomarina NLA-liigassa.
Ura

Hän oli tuomarina Vancouverin olympialaisissa ja MM-kisoissa 2012.
Boren kirkko

| Boren kirkko Bore kyrkje |
| --- | --- |
 Kirkko vuonna 2007.
Sijainti:  Klepp, Norja
Kirkkokunta:  Norjan kirkko
Hiippakunta:  Stavangerin hiippakunta
Rakentamisvuosi:  1891
Suunnittelija:  Hartvig Sverdrup Eckhoff
Materiaali:  puu
Istumapaikkoja:  200
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Boren kirkko (norj. Bore kyrkje) on Kleppin kunnassa Norjassa sijaitseva puinen pitkäkirkko vuodelta 1891.
Aiheesta muualla

Kuvia tai muita tiedostoja aiheesta Boren kirkko Wikimedia Commonsissa
Brian Johnston

Brian Johnston voi tarkoittaa seuraavia henkilöitä::
Brian Johnston, brittiläinen krikettiselostaja.
Brian Johnston, australialainen rugbynpelaaja.
Brian Johnston, yhdysvaltalainen amerikkalaisen jalkapallon pelaaja.
Brian Johnston, yhdysvaltalainen vapaaottelija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Brian Johnston”, voi hakea sivunnimihaulla, laajalla sivunnimihaulla tai tekstihaulla.
Brent Kinsman

Brent Kinsman (s. 13. marraskuuta 1997) on yhdysvaltalainen lapsinäyttelijä, joka tunnetaan parhaiten roolistaan sarjassa Täydelliset naiset. Hän esitti sarjassa Preston Scavoa. Kinsman on esiintynyt myös molemmissa Villi tusina -elokuvissa. Hänellä on identtinen kaksoisveli nimeltään Shane.
Aiheesta muualla

Brent Kinsman Internet Movie Databasessa. (englanniksi)
Pallohännät

| Pallohännät |
| --- | --- |
 Gomphrena.
Tieteellinen luokittelu
Kladi::  Putkilokasvit
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Lahko::  Caryophyllales
Heimo::  Revonhäntäkasvit
Suku::  Pallohännät Gomphrena  L. (1753)
Katso myös
   Pallohännät Commonsissa 
Infobox OKNimi-testi OK: 
Pallohännät (Gomphrena) on revonhäntäkasvisuku, jossa on yli 135 lajia. Ne esiintyvät alkuperäisinä Pohjois-Amerikassa, Etelä-Amerikassa ja Australiassa. Tulokaslajina pallohäntiä tavataan myös Afrikassa ja Aasiassa, varsinkin viljelykasvina tunnettua pyöröpallohäntää. Lajia käytetään muun muassa koristekasvina.
Lajeja

Gomphrena arborescens
Gomphrena canescens
Gomphrena conferta
Gomphrena flaccida
pyöröpallohäntä (Gomphrena globosa)
kartiopallohäntä (Gomphrena haageana)
Gomphrena humilis
Gomphrena incana
Gomphrena lanata
Gomphrena perennis
Gomphrena serrata
Aiheesta muualla

Finto: Kassu – Kasvien suomenkieliset nimet: Gomphrena
Suomen Lajitietokeskus: Pallohännät – Gomphrena
Blaž Arnič

Blaž Arnič
Blaž Arničin rekisteröintikortti vankina Dachaun natsien keskitysleirillä
Blaž Arnič (31. tammikuuta 1901 Luče – 1. helmikuuta 1970 Ljubljana) oli slovenialainen säveltäjä ja urkuri.
Arnič siirtyi 19-vuotiaana Ljubljanaan, missä hän aloitti musiikkiopintonsa. Myöhemmin hän opiskeli musiikkia myös Wienissä. Säveltäjän tuotantoon kuuluu muun muassa yhdeksän sinfoniaa, sinfonisia runoelmia ja kantaatti.
Aiheesta muualla

Tietoa Blaž Arničista (englanniksi)
Brent Krahn

| Brent Krahn |
| --- | --- |

Henkilötiedot
Syntynyt: 2. huhtikuuta 1982 (ikä 42) Winkler, Manitoba, Kanada
Kansalaisuus:   Kanada
Jääkiekkoilija
Pelipaikka:  maalivahti
Maila:  vasen
Pituus:  196 cm
Paino:  100 kg
Pelaajaura
Pääsarjaura:  2003–2011
Aik. seurat:  Dallas Stars
NHL-varaus:  9. varaus, 2000 Calgary Flames
Brent Krahn (s. 2. huhtikuuta 1982) on kanadalainen ammattilaisuransa lopettanut jääkiekkoilija. Hänet varattiin NHL-joukkue Calgary Flamesiin yhdeksäntenä pelaajana NHL:n varaustilaisuudessa vuonna 2000. Hän pelasi urallaan yhden NHL-ottelun Dallas Starsissa.
Ura

Krahn pelasi junioriurallaan WHL:ssä Calgary Hitmenissä ja Seattle Thunderbirdsissä ennen kuin hänet varattiin ensimmäisellä kierroksella Calgary Flamesiin NHL:n varaustilaisuudessa 2000. Hän oli toinen tilaisuudessa varattu maalivahti ensimmäisenä varatun Rick DiPietron jälkeen. Myöhemmin hän pelasi pitkän aikaa AHL:ssä San Antonio Rampagessa, Lowell Lock Monstersissa, Omaha Ak-SarBen Knightsissa ja Quad City Flamesissa. Polvivamma kuitenkin häiritsi hänet kehittymistään ja Krahnia pidettiin huonona varauksena.
Kauden 2007–2008 jälkeen pelattuaan kahdeksan vuotta Flamesin organisaatiossa, Krahn jäi ilman jatkosopimusta ja hänestä tuli vapaa pelaaja. 24. syyskuuta 2008 hän teki Dallas Starsin kanssa sopimuksen. Pelattuaan alkukauden Chicago Wolvesissa, Krahn kutsuttiin Dallasiin, jossa hän teki NHL-debyyttinsä 14. helmikuuta Chicago Blackhawksia vastaan, kun hän siirtyi viimeiseksi eräksi pelaamaan Marty Turcon tilalle.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Brent Krahn
Käännös suomeksi
Brent Miller

| Brent Miller> Henkilötiedot.Näyttelijä |
| --- | --- |
Aktiivisena:  1998–
Merkittävät roolit:  Hot Shot (Transformers: Armada)
Aiheesta muualla
IMDb 
Brent Miller on kanadalainen ääninäyttelijä, joka on ääninäytellyt useissa animesarjoissa. Hän työskentelee enimmäkseen Ocean Studios- nimisessä yrityksessä, joka muun muassa dubbaa englanniksi japanilaisia animesarjoja ja elokuvia. Miller toimi myös apulaisohjaajana RoboCop: Alpha Commandossa. Hän on animaatiosarjassa Lego Ninjago Zanen äänenä.
Aiheesta muualla

TV.com (Arkistoitu – Internet Archive)
Anime News Network
CrystalAcids
C.J. Hunter

| Mitalit> Maa:   Yhdysvallat.Miesten yleisurheilu.MM-kilpailut  | Mitalit> Maa:   Yhdysvallat.Miesten yleisurheilu.MM-kilpailut  | Mitalit> Maa:   Yhdysvallat.Miesten yleisurheilu.MM-kilpailut  | Maa:   Yhdysvallat> Miesten yleisurheilu. |
| --- | --- | --- | --- |
|  Kultaa | Sevilla 1999 | kuulantyöntö |  |
|  Pronssia | Ateena 1997 | kuulantyöntö |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Hopeaa | Barcelona 1995 | kuulantyöntö |  |
Cottrell James Hunter III (14. joulukuuta 1968 Washington D.C., Yhdysvallat – 28. marraskuuta 2021) oli yhdysvaltalainen kuulantyöntäjä ja valmentaja. Atlantan olympialaisissa 1996 Hunter sijoittui seitsemänneksi. MM-kilpailuissa Hunter voitti kultaa Sevillassa 1999 ja sai pronssia Ateenassa 1997. Sisäratojen MM-kilpailuissa hän sai hopeaa Barcelonassa 1995.
Menestyksestään huolimatta Hunter tunnettiin ehkä parhaiten doping-skandaalistaan BALCO-laboratorion kanssa. Hän jäi kiinni dopingin käytöstä vuonna 2000. Hunter työnsi ennätyksensä 21,87 m Yhdysvaltojen olympiakarsinnassa vuoden 2000 olympialaisiin.
Hunter oli naimisissa vuosina 1998–2002 olympiajuoksija Marion Jonesin kanssa. Kimberly Kendrickin kanssa Hunterilla oli kaksi lasta, Ahny ja Cory. Cory pelaa amerikkalaista jalkapalloa UNC Pembrokessa.
C.-H. Hermansson

Carl-Henrik Hermansson vuonna 2003.
Carl-Henrik Hermansson (14. joulukuuta 1917 Bollnäs – 26. heinäkuuta 2016 Tukholma) oli ruotsalainen poliitikko. Hän oli kommunistisen puolueen johdossa vuosina 1964–1975, jona aikana se otti käyttöön nimen Vasemmistopuolue Kommunistit. Hermansson istui valtiopäivillä vuosina 1963–1985. Hän ohjasi puolueensa linjauksia vähemmän uskollisiksi Moskovalle.
Hermansson julkaisi lukuisia kirjoja sekä kapitalismiin että vasemmistolaisuuteen liittyvistä aiheista.
Josif Stalinin kuoleman (1953) aikaan Hermansson ylisti diktaattoria puheissaan; toimittajat ja poliittiset vastavoimat muistuttivat häntä tästä toistuvasti, mutta hän sanoi katuvansa aiempia näkemyksiään.
Hermansson oli aikansa varakkain ruotsalainen puoluejohtaja.
Käännös suomeksi
Brian Joubert

| Mitalit | Mitalit | Mitalit |  |
| --- | --- | --- | --- |
|  Brian Joubert |  Brian Joubert |  Brian Joubert |  |
Maa:   Ranska
Miesten taitoluistelu
| MM-kilpailut  | MM-kilpailut  | MM-kilpailut  |  |
|  Kultaa | Tokio 2007 | yksinluistelu |  |
|  Hopeaa | Dortmund 2004 | yksinluistelu |  |
|  Hopeaa | Calgary 2006 | yksinluistelu |  |
|  Hopeaa | Göteborg 2008 | yksinluistelu |  |
|  Pronssia | Los Angeles 2009 | yksinluistelu |  |
|  Pronssia | Torino 2010 | yksinluistelu |  |
| EM-kilpailut  | EM-kilpailut  | EM-kilpailut  |  |
|  Kultaa | Budapest 2004 | yksinluistelu |  |
|  Kultaa | Varsova 2007 | yksinluistelu |  |
|  Kultaa | Helsinki 2009 | yksinluistelu |  |
|  Hopeaa | Malmö 2003 | yksinluistelu |  |
|  Hopeaa | Torino 2005 | yksinluistelu |  |
|  Hopeaa | Bern 2011 | yksinluistelu |  |
|  Pronssia | Lausanne 2002 | yksinluistelu |  |
|  Pronssia | Lyon 2006 | yksinluistelu |  |
|  Pronssia | Zagreb 2008 | yksinluistelu |  |
Brian Joubert (s. 20. syyskuuta 1984 Poitiers) on ranskalainen taitoluistelija.
Joubert syntyi Poitiersissa Jean-Michel sekä Raymonde Joubertin poikana ja sai varhaislapsuudessaan vakavan sairauden hoitona toisen munuaisen poiston. Joubert aloitti luistelun 4-vuotiaana kahden vanhemman siskonsa kanssa.
Joubert voitti yksinluistelun maailmanmestaruuden vuonna 2007 sekä Euroopan-mestaruuden vuosina 2004, 2007 ja 2009. Lisäksi hän on saavuttanut kolme MM-hopeaa (2004, 2006, 2008), kaksi MM-pronssia (2009, 2010), kolme EM-hopeaa (2003, 2005, 2011) ja kolme EM-pronssia (2002, 2006, 2008). Hän on voittanut seitsemän kertaa Ranskan-mestaruuden. Joubert on kilpaillut myös muissa merkittävissä sekä kansallisen että kansainvälisen tason kilpailuissa. Olympialaisissa hän sijoittui 14:nneksi Salt Lake Cityssä 2002, kuudenneksi Torinossa 2006 ja 16:nneksi Vancouverissa 2010.
Blue Star Line Cruises

Yhtiön tunnus
Blue Star Line Cruises on australialaisen miljonäärin Clive Palmerin omistama varustamo. Blue Star Line on tullut tunnetuksi hankkeesta Titanic II, joka on kuitenkin viivästynyt toistuvasti. On mahdollista, että projekti on hylätty, sillä vuoteen 2023 mennessä siitä ei ole tullut uutta tietoa julkisuuteen ainakaan pariin vuoteen.
Bricenin piiri

Piiri tummennettuna Moldovan kartalla.
Bricenin piiri (romaniaksi Raionul Briceni) on hallintopiiri (raion) Moldovan luoteisosassa. Piirin hallintokeskus on Briceni.
Piirin pinta-ala on 810 km2, ja arvioitu väkiluku vuoden 2011 alussa oli 75 300.
Aiheesta muualla

Kuvia tai muita tiedostoja aiheesta Bricenin piiri Wikimedia Commonsissa
Moldovan hallintopiirit
| --- | --- |
Kaupunkipiirit:   Chișinău  Bălți  Bender 
Hallintopiirit:   Anenii Noi  Basarabeasca  Briceni  Cahul  Cantemir  Călărași  Căușeni  Cimișlia  Criuleni  Dondușeni  Drochia  Dubăsari  Edineț  Fălești  Florești  Glodeni  Hîncești  Ialoveni  Leova  Nisporeni  Ocnița  Orhei  Rezina  Rîșcani  Sîngerei  Soroca  Strășeni  Șoldănești  Ștefan Vodă  Taraclia  Telenești  Ungheni 
Itsehallinnolliset alueet:   Gagauzia  Transnistria
Briceni

| Briceni |
| --- | --- |
 Kirkko Bricenissä
 lippu:  vaakuna
 Briceni
 Koordinaatit: 48°22′N, 27°06′E 
Valtio:  Moldova
Piiri:  Briceni
Piirihallinnon osoite:  str. Independenței 48, MD-4700 or. Briceni, R.Moldova
Väkiluku (2014):  9 900 
Aikavyöhyke:  UTC+2
 – Kesäaika:  UTC+3
Suuntanumero(t):  +373 247
 
 www.briceni.md 
 Bricenin piirin sivusto 
Infobox OKVirheellinen NIMI-arvo: 
Briceni on kaupunki Moldovan pohjoisosassa Bricenin piirissä lähellä Ukrainan rajaa. Se on piirikeskus. Kaupungissa on noin 9 900 asukasta (vuonna 2014).
Moldovan vuoden 2004 väestönlaskennan mukaan kaupungissa oli 8 765 asukasta, joista moldovalaisia oli 3 344, ukrainalaisia 4 271 ja venäläisiä 737.
Aiheesta muualla

Kuvia tai muita tiedostoja aiheesta Briceni Wikimedia Commonsissa